تورکیه سلاح‌لی قوه‌لری‌نین باش قرارگاه رئیسی ژنرال حولوصی آکار ناتونون آوروپادا متفیق قوه‌لری‌نین عالی باش قوموتانی، ژنرال کورتیس اسکاپاروتی ایله تلفونلا دانیشدی.
تلفون گؤروشونده سوریه-نین شیمالین‌داکی حاضیرکی وضعیت، داها اول راضی‌لاشدیریلان منبیچ یول خریطه‌سی ایله باغلی معین اولونان تهلوکه‌سیزلیک پرینسیپ‌لری‌نین تطبیقی موذاکیره اولوندو.
آکار و اسکاپاروتی ناتو ایله علاقه‌دار بعضی مسئله‌لر باره‌سینده ده فیکیر موبادیله‌سی آپاردی‌لار.
تورکیه و امریکا آراسینداکی راضیلاشمایا گؤره، امریکانین منبیچ بؤلگه‌سینه یئرلشدیردیگی و سلاحلا تامین ائتدیگی  ترور تشکیلاتی پ.کا.کا / پ.ی.د-ی.پ.گ بؤلگه‌دن چیخاریلا‌جاق، سلاح‌لاری توپ‌لانا‌جاق، بؤلگه یئرلی خالقا تحویل وئریله‌جک.
